Animirani frazem
2024-03-25 00:00 - 2024-03-31 00:00 (Europe/Paris) | Vetrinjski dvor
O DELAVNICI
Delavnica kolažne animacije “Animirani frazem” izhaja iz kreativnega procesa, ki ga mentorja, Leon Vidmar in Jerneja Kaja Balog uporabljata pri ustvarjanju novega animiranega filma Zelena veja. Scenarij sledi konceptu vizualnega prikazovanja slovenskih frazemov, ki s svojo dobesednostjo presega meje jezika in tako ustvari nov način pripovedovanja zgodbe. Ta je unikaten, hkrati pa tudi univerzalen, saj so slikovni “prevodi” frazemov
postavljeni v vsebinsko zaporedje, ki bralca vselej v dovoljšnji meri napeljuje k razumevanju pomena posameznih frazemov, četudi mu kateri od njih prej ni bil znan.
KAKO BO DELAVNICA POTEKALA
Produkcijska delavnica animiranega filma za dijake in študente bo letos potekala v dveh delih. V prvem delu (2 srečanji) bo dramaturginja in scenaristka Kaja Balog s skupino razvijala scenarij, ki bo temeljil na frazemu. V drugem, produkcijskem delu delavnice, katerega bo vodil Leon Vidmar, bodo udeleženke_ci animirali v kolažni tehniki stop animacije.
URNIK

25. 3. 2024, 16-19: delavnica pisanja scenarija // Kaja Balog
26. 3. 2024, 16-19: delavnica pisanja scenarija // Kaja Balog
29. 3. 2024, 16-19: produkcijska delavnica kolažne stop animacije // Leon Vidmar
30. 3. 2024, 9-14 in 15-18: produkcijska delavnica kolažne stop animacije // Leon Vidmar
opcijsko 31. 3. 2024, 9-14

MENTORJA
Jerneja Kaja Balog se je po končani Pravni fakulteti vpisala na AGRFT, smer Dramaturgija in scenske umetnosti, kjer je v zadnjem letniku napisala izvirni scenarij za kratki animirani film Slovo (režiserja Leona Vidmarja) in v soavtorstvu izvirni scenarij za kratki igrani film Male ribe (režiserke Maje Križnik), ki sta oba poleg domače vesne (FSF 2016) prejemnika nagrad na mednarodnih festivalih. Deluje kot dramaturginja v gledališču (v sezoni 2022/23 pri predstavi Soap Opera
režiserja Marka Čeha v Gledališču Glej), v prvi vrsti pa kot scenaristka animiranih filmov, kjer sodeluje s produkcijskama hišama Zvviks in Finta Film ter televizijskih serij (v soavtorstvu s Pio Vatovec je napisala dnevni seriji Reko ljubezni in Sekirco v med, ki sta se predvajali na POP TV). Prav tako je aktivna na področju izobraževanja s področja scenaristike. Vodi scenaristične delavnice za mlade, zadnji dve leti pa kot mentorica za scenaristiko sodeluje pri DSAF Inkubatorju, ki je
namenjen mladim avtoricam in avtorjem animiranih filmov.
Leon Vidmar je uspešno sodelovanje z Zavodom ZVVIKS nadaljeval s filmom (Ne)zaželene reči: Včerajšnji časopis, ki je del celovečernega animiranega filma Of Unwanted Things and People (koprodukcija Slovenije, Češke, Slovaške in Francije). Projekt je med procesom razvoja prejel tri mednarodno odmevne nagrade: nagrado Eurimages za razvoj koprodukcij (2019, Cartoon Movie, Francija), nagrado za najboljši pitch animiranega celovečernega filma (2018, Visegrad Animation Forum, Češka)
in Nespresso nagrado občinstva (2018, Visegrad Animation Forum, Češka). Leta 2020 je realizacijo podprl Slovenski filmski center in koproducent RTV Slovenije, celovečerni film je prejel tudi podporo mednarodnega koprodukcijskega sklada Eurimages. Trenutno je Leon Vidmar v fazi razvoja novega kratkega animiranega filma z delovnim naslovom Zelena veja, prav tako v produkciji Zavoda ZVVIKS, ki je pridobil podporo za razvoj s strani Slovenskega filmskega centra.
PRIJAVE
Delavnica je namenjena dijakom in študentom ter je brezplačna. Prijave zbiramo na mojca@filmfactory.si do 20. 3. 2024. Na istem naslovu smo vam na voljo tudi za dodatna vprašanja.

Delavnico soorganizirata Filmsko društvo Film Factory in Pekarna Magdalenske mreže, financirata pa Slovenski filmski center in Mestna občina Maribor.

Povezava do originalnega članka

Animirani frazem – delavnica pisanja scenarija in kolažne animacije
2024-03-25 16:00 - 2024-03-31 19:00 | Maribor center / Vetrinjski dvor (Vetrinjska ulica 30, Maribor)
Delavnico pisanja scenarija in kolažne animacije s Kajo Balog in Leonom Vidmarjem.
Delavnica kolažne animacije “Animirani frazem” izhaja iz kreativnega procesa, ki ga mentorja, Leon Vidmar in Jerneja Kaja Balog uporabljata pri ustvarjanju novega animiranega filma Zelena veja. Scenarij sledi konceptu vizualnega prikazovanja slovenskih frazemov, ki s svojo dobesednostjo presega meje jezika in tako ustvari nov način pripovedovanja zgodbe. Ta je unikaten, hkrati pa tudi univerzalen, saj so slikovni “prevodi” frazemov postavljeni v vsebinsko zaporedje, ki bralca vselej v dovoljšnji meri napeljuje k razumevanju pomena posameznih frazemov, četudi mu kateri od njih prej ni bil znan.
Produkcijska delavnica animiranega filma za dijake in študente bo letos potekala v dveh delih. V prvem delu (2 srečanji) bo dramaturginja in scenaristka Kaja Balog s skupino razvijala scenarij, ki bo temeljil na frazemu. V drugem, produkcijskem delu delavnice, katerega bo vodil Leon Vidmar, bodo udeleženke_ci animirali v kolažni tehniki stop animacije.

Povezava do originalnega članka

Ne NATO-mir nam dajte!
2024-03-25 18:00 | PEKARNA MAGDALENSKE MREŽE
25. 3. 2024 ob 18.00, Pekarna Magdalenske mreže
Ne NATO-mir nam dajte!
V ponedeljek, 25. 3. 2024, te ob 18.00 v sodelovanju s Klasom, ekosocialistično iniciativo vabimo v prostore Pekarne Magdalenske mreže na predavanje z razpravo Ne NATO-mir nam dajte! Gost bo sociolog Rastko Močnik, s katerim bomo skušale_i predstaviti zgodovinsko vlogo zveze Nato, njen pomen za obstoječi kolektivni imperializem pod vodstvom ZDA in možnosti odpora proti rastočemu vojnemu hujskaštvu, ki predstavlja neposredno grožnjo tako delovnim ljudem kot okolju.

Konec marca bo minilo 20 let od vstopa Slovenije v zvezo Nato. Na predhodnem referendumu je njen vstop potrdilo 66% volivcev. Pred nekaj dnevi je bila objavljena Natova javnomnenjska raziskava, po kateri bi za obstanek Slovenije v zvezi glasovalo 52%.Padec podpore ni slučajen. Nato od svojih članic zahteva povečevanje izdatkov za nakup orožja. Slovenija namerava za obrambo v tem letu porabiti več kot milijardo evrov. Na evropski ravni je ponovno oboroževanje postalo politična prioriteta, skupni izdatki članic Nata za oboroževanje pa so v letu 2023 presegali 1150 milijard evrov.

Proračun slovenskega Ministrstva za obrambo za leto 2024 znaša 1,018 milijarde evrov, pri čemer je več kot 75 % sredstev namenjenih Slovenski vojski. Vrtoglavi zneski za nakupe orožja so v drastičnem razkoraku z dejstvom, da več kot 60% prebivalk in prebivalcev Slovenije ne doseže povprečne plače ali da bo za gradnjo novih javnih stanovanj v obdobju med 2023 in 2025 iz državnega proračuna v celoti namenjenih zgolj 76 milijonov evrov.

NATO je napadalni vojaški pakt. Samo v zadnjih treh desetletjih so njegove sile oziroma vojske njegovih vodilnih članic napadle ZR Jugoslavijo, Afganistan, Irak, Somalijo, Sirijo in Libijo. Oborožitvena gonja, vojno hujskaštvo, okoljska katastrofa, vojna v Ukrajini, genocid v Palestini, ki ga izraelske okupacijske sile izvajajo ob aktivni podpori članic NATA, so posledice delovanja kapitalizma, ki ga žene neskončni profitni motiv na račun družbenih potreb. Imperializem, ki je kapitalizem v svetovnem merilu, uničuje planet in življenja milijard delovnih ljudi po svetu.

Organizator: Klas, ekosocialistična iniciativa

Povezava do originalnega članka

Materinski dan z vokalisti KUD Coda
2024-03-25 18:00 - 20:00 | Maribor center / Vetrinjc – BarCoda (Vetrinjska ulica 30, Maribor)
Vabljeni na tradicionalni Coda koncert ob materinske dnevu! Tokrat prvič v našem Vetrinjcu.
Rože uvenijo, od bonbonier se zredimo, na dekorativni vazi pa se nabira prah. Odpeljite letos svojo mamo raje na koncert vokalistov KUD Coda, saj so lepi spomini brez kalorij in ostanejo nezaprašeni za vedno. Ob inštrumentalni spremljavi bodo nastopili učenci Lee Gačnik, Aliena Andreja Partljiča, Tine Ritlop, Primoža Vidoviča in Vesne Pintarič.
Vstop je (pre)prost.

Povezava do originalnega članka

Jamska ženska
2024-03-25 19:00 | Dvorana generala Maistra
Monokomedija
Po Jamskem človeku še Jamska ženska

Po neverjetni uspešnici predstave Jamski človek prihaja na slovenske odre komedija Jamska ženska avtorice Emme Peirson. V čevlje svetovne uspešnice vstopa Rebeka Dremelj pod taktirko režiserja Ranka Babića, ki smo ga spoznali v dveh Hit komedijah Moška copata ter Kriza srednjih let.
Gre za duhovit in prisrčen pogled na razlike, napake in posebnosti tako moških kot žensk skozi sodobno žensko perspektivo. Navdihujoča komedija pripoveduje zgodbo o dveh popolnoma različnih bitjih, ki obupano poskušata sobivati na enem majhnem planetu – in si deliti eno kopalnico.

Nakup kart

Povezava do originalnega članka

Dan evropskih avtorjev: Literarna matineja z Manico K. Musil
2024-03-27 10:30 - 11:30 | Pedagoška fakulteta UM
V Mariboru obeležujemo Dan evropskih avtorjev
Literarna matineja z Manico K. Musil
Sreda, 27. marec 2024 // 10:30 // Pedagoška fakulteta Univerze v Mariboru
Pedagoška fakulteta Univerze v Mariboru in Mladinski kulturni center Maribor (MKC Maribor) – literarni program MKC Črka sta združila moči in v goste povabila eno od najuspešnejših ustvarjalk za otroke, Manico K. Musil, ki bo v sredo, 27. marca 2024, ob 10:30 uri gostovala na Pedagoški fakulteti UM.
Ob branju knjig je mogoče neizmerno uživati in pri tem narediti nekaj dobrega zase, za svojo samozavest in celostno rast, vendar sodobni tržni mehanizmi mlade napeljujejo k hitreje dostopnim in manj zahtevnim virom užitka. Evropska komisija je zato v letu 2023 dala pobudo za Dan evropskih avtorjev, s katero želijo mlajše generacije dodatno spodbuditi k branju knjig ter jim pomagati odkriti raznolikost in bogastvo evropske literature. Namen praznovanja je tudi ozaveščanje mladih, kako pomembne so knjige in kako lahko branje kakovostne literature prispeva k njihovemu celostnemu razvoju.
Ministrstvo za kulturo, Ministrstvo za vzgojo in izobraževanje ter Javna agencija RS za knjigo so podprli pobudo Evropske komisije, da se tudi v Sloveniji pridružimo praznovanju Dneva evropskih avtorjev, ki bo potekalo letos že drugič, pobudi pa se s prireditvami in dogodki pridružujemo tudi številne izobraževalne ustanove in kulturne institucije.
Pedagoška fakulteta Univerze v Mariboru in Mladinski kulturni center Maribor (MKC Maribor) – literarni program MKC Črka sta združila moči in v goste povabila eno od najuspešnejših ustvarjalk za otroke, Manico K. Musil, ki bo v sredo, 27. marca 2024, ob 10:30 uri gostovala na Pedagoški fakulteti UM v predavalnici 0.100 PEF.

Manica Klenovšek Musil je prepoznavna zlasti kot ustvarjalka tekstilnih slikanic za otroke v predbralnem in zgodnjem bralnem obdobju. Avtorica bo na literarni matineji predstavila ustvarjalne postopke svojih šivarij, pogovor bo vodila prof. dr. Dragica Haramija.
Bibliografija: Čarobni svinčnik (2011), Mala arhitekta (2011), Trije mucki in zmaj (2011), Koza Cilka (2014), Koza Cilka in kdo je popil vso vodo (2014), Pobalinska pujsa (2015), Čarobna školjka (2016), Komar Janez (2016), Slon Stane (2017), Mravljinčar Franc (2019), Tri muce in zmaj (2020), Lev Izidor (2021), Riba Tonka (2022), Prijateljici (2022), Arhitekta bova (2023).
Nastop je namenjen študentom, odprt pa je tudi za širšo javnost.
VLJUDNO VABLJENE & VABLJENI!

Dogodek organizirata Pedagoša fakulteta Maribor in MKC Maribor – Literarni program MKC Črka. Program MKC Črke finančno omogočajo Mestna občina Maribor in Urad RS za mladino. Dogodek spada v sklop javnih prireditev, ki jih sofinancira Javna agencija RS za knjigo.

Povezava do originalnega članka

Delavnica ustvarjalnega pisanja z Alice
2024-03-27 18:30 - 19:30 | Vetrinjski dvor
Ustvarjalno pisanje z Alice je čas za vadbo pisanja na različne načine.
Kako pogosto si dejansko vzamemo čas za pisanje? Za večino ne pogosto. Za nekatere nikoli.
Toda pisanje je način, da bolje spoznate sebe in svoje izkušnje. Jezik je navsezadnje način, kako povzemamo in dekodiramo vse, kar razumemo o svetu. Ure kreativnega pisanja so delavnica prostega pisanja, kar pomeni, da se skozi različne ustvarjalne naloge premikamo hitro in intuitivno. Ni pravega ali napačnega načina pisanja in ni pričakovanja, da boste v času karkoli ‘dokončali’.
Vsi pozivi in besedila so napisani in dostavljeni v angleščini, tako da bi se morali počutiti udobno z angleščino (vendar posebna raven ni potrebna).
Vsakič sledimo podobni strukturi, tako da veste, kaj lahko pričakujete, in se počutite varne.
Zamislite si to kot vadbo za svojo ustvarjalnost ali enourno potovanje v drug prostor.
Kako se pridružim? Če želite rezervirati svoje mesto, pišite Alice na creativeteabreaks@gmail.com ali jo kontaktirajte na Instagramu @creative_tea_breaks

Kdo je Alice?
Alice je Britanka, ki že nekaj let živi v Mariboru. Ko je živela v Hackneyju v Londonu, je vodila projekt Draft London. Skupina ne obstaja več, vendar so ustvarili Zine, gostili nove večere pisanja in imeli podcast. Alice je bila objavljena v enem od njihovih zinov z naslovom “Črta blizu naraščajoče plime”. Njihovo delo si lahko ogledate na Instagramu @draft_london
Diplomirala je iz literature in kreativnega pisanja na londonski univerzi Metropolitan in je sodelovala pri First Story, dobrodelni organizaciji za kreativno pisanje za mlade. Alice je dolgoletna pisateljica in ustvarjalna zagovornica. Sledite ji na Instagramu @creative_tea_breaks za redne ustvarjalne nasvete in pisne namige.

Organizira: Zavod MARS Maribor

Povezava do originalnega članka

Milonguita Vetrinjc
2024-03-27 19:30 | Studio
V sredo 27. marca vabljeni, na plesišče BarCoda v Vetrinjc. Plešemo od 19:30 do 22:00 ure.
TDJ Fiš (zbirajo se prostovoljni prispevki za Dja). Vstopnina je nakup ene pijače na šanku.
Na milonguiti upoštevamo mirado in cabeceo ter spoštujemo rondo.
Toplo vabljeni!
Tjaša (Ma Tango)

KUD CODA

Povezava do originalnega članka

Iskanje zvoka
2024-03-28 15:00 | Dvorana Union, Maribor
Iskanje zvoka
4. koncert Mladinskega cikla 2023/2024
Cena vstopnice: 5 EUR
Komentirani koncert
Programska knjižica 2023/2024

Pianisti ne izberejo pogosto Chopinovih etud za to, da bi predstavili romantično obdobje v glasbi. Kadar jih poskušamo razumeti kot nekakšne miniature, ki so jim strokovnjaki nadeli imena, pa njihovo doživljanje pridobi nove razsežnosti. Etude so polne glasbenih vsebin in občutij in niso namenjene le urjenju pianistove tehnike igranja. Poimenovanje etud ni Chopinovo, a je lahko pomagalo pri razumevanju in doživljanju glasbenih vsebin in atmosfere, ki jo posredujejo tako najmlajšim poslušalcem kot tudi velikim. Pianistu pa so etude v pomoč pri iskanju svojskega zvoka in interpretacije.
V Etudah op. 25 bomo prepoznali zvok harfe, odvihrali na konju, začutili viharni zimski veter, spoznali, kaj so intervali, kdo je bil Paganini in na koncu pristali v mogočnem oceanu.

Povezava do originalnega članka

Usposabljanje za mentorje delavnic s 3D pisali
2024-03-28 17:00 - 20:00 | Kulturni inkubator
ustvarjanje s 3d pisali
USPOSABLJANJE ZA MENTORJE
Četrtek, 28. marec 2024 // 17:00 // Kulturni inkubator

Si želiš ustvariti nekaj tridimenzionalnega in pridobiti veščine ustvajranja s 3D pisali, potem pa to znanje predajati naprej na delavnicah? Mladinski kulturni center Maribor (MKC Maribor) vabi na usposabljanje za mentorje delavnic s 3D pisali.
Delavnica bo potekala v četrtek, 28. marca 2024, ob 17. uri v Kulturnem inkubatorju (Koroška cesta 18) in je za udeležence brezplačna.
Udeleženci se bodo naučili pravilnega rokovanja s 3D pisali in spoznali neomejene možnosti ustvarjanja, ki jih ta pisala omogočajo.
Usposabljanje bo vodila Monika Pocrnjić. Zaradi lažje organizacije in zagotovitve materiala zbiramo predhodne prijave na spodnji povezavi. Na voljo je 15 prostih mest, prijave zbiramo do zapolnitve.

PRIJAVA NA USPOSABLJANJE

Povezava do originalnega članka

Coda kavč #9
2024-03-28 18:00 | Studio
Na delavnici ekstremnih vokalnih tehnik petja z Ivo Flisar boste spoznali in se naučili, kako na čimbolj optimalen in zdrav način izvajati vokalne distorzije/efekte.
Pozornost bomo namenili:

tehnikam za pripravo & ogrevanje pevskega/govornega aparata,
pomenu telesne/kondicijske pripravljenosti in
vokalnim nastavkom.

Spregovorili bomo tudi o tem, kako najti lasten način oziroma osebni zvok/šum.
Več podrobnosti še sledi! Udeležba na delavnici je brezplačna, zavoljo lažje organizacije pa te prosimo, da se pofočkaš na obrazcu: https://forms.office.com/r/gSsg6MzTjg.

KUD CODA

Povezava do originalnega članka

Razstava »jaz∞ mi«
2024-03-28 18:00 - 2024-04-30 18:00 | OBRAT
28. 3. 2024 ob 18.00, OBRAT
Razstava »jaz ∞ mi«

V četrtek, 28. 3. 2024, te ob 18.00 vabimo v OBRAT, prostor umetnosti in participacije na odprtje razstave »jaz ∞ mi« in projekcijo kratkih filmov in animacij študentk_ov Akademije Univerze v Novi Gorici. Razstavo bomo otvorile_i ob 18.00, ob 19.00 pa sledi projekcija filmov in animacij na našem skrivnem vrtu.

Razstava bo na ogled vsak delavnik med 13.0013.00 in 18.0018.00 do 30.30.4.4.2024.2024.

Razmislek o sebi in o nas v svetu. Z veliko pozornostjo do skupnosti, sedanjosti in do skupne prihodnosti, a skozi individualne zgodbe, ki jih študentje prepletajo med seboj, iščejo svojo vlogo v svetu, včasih s strahom, a opolnomočeni v raziskovanju skozi medsebojno sodelovanje. Spreminja se pogled na lastništvo planeta, narave, ljudi, idej, tehnologije, pogled na družbo in posameznice_ka v njej.

O tem razmišljamo skozi izbor študentskih del, ki prevprašujejo družbene in okoljske teme, umetno inteligenco, razmišljanje o prihodnosti brez ljudi, pa tudi skozi intimne refleksije o identitetah, spolu, moči in krhkosti posameznika.

Izbrana dela so nastala v raziskovalnih delavnicah »Futurama«, »Čas in prostor v gibljivi sliki« ter »Moč ženske krvi«, pod mentorstvom Robertine Šebjanič ter delavnicah »Futurama«, Jasne Hribernik in Rene Rusjan. Spremljevalni program animiranih filmov je nastal v rednem programu animacije pod mentorstvom Kolje Sakside in Timona Ledra.
Kuratorica razstave: Rene Rusjan, producenta: Rok Govednik in Tina Smrekar, odgovorna oseba: Boštjan Potokar, tehnična podpora: Urša Bonelli.

Povezava do originalnega članka

Vagantov pogovor z Bernardo Jurič
2024-03-28 19:00 | Večnamenska dvorana
Bernarda je Ptujčanka, gradbinka in okoljevarstvenica. Svoj prosti čas, kolikor ga preostane, preživi na kolesu oziroma smučeh, odvisno od letnega časa.
Pogovor bo vodil dr. Jani Dreu, Vagantov popotnik, pesnik, športnik in še veliko več.

Organizator: Društvo popotnikov Vagant, Maribor

Povezava do originalnega članka

Snežna kraljica 5+
2024-03-29 17:00 | Mala dvorana
Snežna kraljica 5+
Zvočna pravljica

Tin Grabnar in Nina Šorak po motivih Hansa Christiana Andersena / 55 min

Kay in Gerda sta bratec in sestrica. Nekega večera starša odideta na ples. Starejša sestrica bi morala poskrbeti za svojega mlajšega bratca, ta pa čudežno izgine. Ugrabila ga je Snežna kraljica. V brezizhodnem položaju se Gerda odpravi na pot proti severnemu tečaju. Pot postane soočanje z njenimi strahovi, predstavlja iniciacijo v odraslost: iz pridnega dekletca, ki uboga starše s skoraj preveč odgovorno držo, se izvije junakinja, ki vzame dogodke v svoje roke in premaga ovire na poti k
bratčevi rešitvi. Na plan prideta njen pogum in drzno preseganje ustaljenih norm.
Predstava je kombinacija namiznih lutk, pripovedovanja in zvočnega gledališča. Animatorja s pomočjo zvoka, ustvarjenega z različnimi predmeti, animirata našo domišljijo. Predmeti pa niso gola ilustracija situacij, ampak nastopajo kot živ, presenetljiv odrski material.

Nakup kart

Povezava do originalnega članka

Glina in vino
2024-03-29 17:00 - 20:00 | Vetrinjski dvor
Petki so pravi dan za sprostitev po napornem tednu. Delavnica oblikovanja gline “Glina in vino” je namenjena prav temu – sprostitvi in razvedrilu. Na delavnici prostoročno oblikujemo glino, pijemo vino in se imamo fino. Predznanje oblikovanja gline ni potrebno, potrebna je zgolj dobra volja. Vsak si izdela kar želi, če pridete brez ideje pa jih najdemo in skupaj ustvarimo nekaj posebnega.
Srčno vabljeni.
Z vami bom Nina iz Atelje LeLa.

Cena: 55 € / osebo
V ceno so vključeni vodenje in mentorstvo, ves material in pripomočki, 2x žganje in glaziranje končnega izdelka ter vino
Število mest je omejeno. Mesto na delavnici si zagotovite s plačilom kotizacije.
Prijave: info@ateljelela.com

O mentorici:
Nina Dečman Kološa je ustvarjalka, ki pod svojo blagovno znamko Atelje LeLa izdeluje čudovite skodelice in drugo uporabno keramiko. Po uradni izobrazbi je socialna delavka, življenje pa jo je pripeljalo v svet gline, ki je bila ljubezen na prvi dotik. Oblikovanje gline je njena meditacija. Takrat se umiri, prizemlji in pusti domišljiji prosto pot. Takrat misli odnese proč in vodstvo prevzamejo roke. Navdih najde v naravi. Po sprehodu ob morju ali v gozdu vedno nabira
darove narave, ki jih kasneje vtisne v glino in ji na tak način vdihne prvinskost. Tudi v oblikah zasleduje naravne, organske, nežne, življenjske krivulje in oblike. Je ženska, ki življenje zajemam z veliko žlico in se mu predajam v vseh valovih.

Dogodek organizira Nina Dečman Kološa v sodelovanju z Zavodom MARS Maribor.
Več: http://www.marsmaribor.org/

Povezava do originalnega članka

Faust
2024-03-29 19:30 | SNG MAribor, Dvorana Ondine Otta Klasinc
Edward Clug, Milko Lazar: Faust
Koprodukcija s Cankarjevim domom Ljubljana
V sodelovanju z Opernhaus Zürich
Kot se je večkrat pokazalo v bogatem toku zgodovine gledališča, so se adaptacije literarnih klasikov izkazale za različno uspešne – od popolnih fiaskov, zvestih reinterpretacij pa vse do brezhibnih spektaklov, ki popolnoma samozadostno učinkujejo v okviru lastnega medija. Podobno velja za Goethejevo filozofsko dramo oziroma tragedijo Faust, ki pa je kljub velikemu številu glasbenih inscenacij še vedno ostaja velik izziv v domeni plesne umetnosti. Svojevrstno interpretacijo in edinstveno vizijo tega dela prinaša Edward Clug v svoji plesni manifestaciji, ki ne spaja le glasbeni misticizem Milka Lazarja z nenavadno atletsko energijo in z lastno poetiko giba, ampak s kombinacijo vseh treh elementov zgradi spektakel, ki zna tudi z ironijo in s parodijo razkriti preštevilne disonance in paradokse človeškega bivanja.

Povezava do originalnega članka

Eva Mahkovic: Toxic
2024-03-29 20:00 | Maribor center / SNG Maribor, Mali oder, (Slovenska cesta 27, Maribor)
Spicy Hot Pop Mess uprizoritev za ženske in moške, ki se ne bojijo pristati v ženski glavi.
Že cel dan se mi poje komad Anti-Hero od Taylor Swift: »Itʼs me, hi, Iʼm the problem, itʼs me.«
Zavijem v trgovino in namesto Žensk na robu živčnega zloma, Ženske francoskega poročnika, Drugačnih žensk, Žensk iz samopostrežne trgovine, Žensk, na katere mislim ponoči, Ženskih ikon, Časa nedolžnosti … vzamem TOXIC.
TOXIC (2023) je najnovejši avtofikcijski roman pisateljice in dramaturginje Eve Mahkovic, ki je kmalu po izidu postal ena najbolje prodajanih Beletrininih knjig.
Vesna Milek je v Pomislekih v Sobotni prilogi Dela »Zakaj si morala deliti toliko stvari o sebi?« o TOXIC zapisala: »Njen stil je popkulturni in kafkovski hkrati. V resnici nimava kaj dosti skupnega, razen strasti do knjig, gledališča in Tudorjev. Zakaj se potem tako prepoznam v njeni knjigi? Ker je šla brutalno vase, da je povedala veliko tudi o vseh nas.«
Nakup vstopnic

Povezava do originalnega članka

Mala Kline: Memoria - PREMIERA
2024-03-29 20:00 - 21:00 | Maribor center / Lutkovno gledališče Maribor, Velika dvorana (Vojašniški trg 2A, Maribor)
Premiera koprodukcije Memoria mednarodne mreže Pan-Adria, avtorica Mala Kline.
Memoria je predstava o spominu in njegovi izgubi. Vizionarsko slikarstvo Marka Jakšeta, enega najbolj priznanih slovenskih slikarjev, sem uporabila kot vir za pisanje pisma gledalcu iz prihodnosti o tem, od kod prihajamo. Slike sem izročila očetu, analitiku vizualnih komunikacij, da mi jih je bral. Posnela sem njegova razmišljanja o slikah in njegova razmišljanja o lepoti, ljubezni, podobi, življenju, smrti, svetem in stvarjenju, ki ne pozna konca.
Material, ki ga generirajo Markova umetniška dela, očetovo branje vizualnega materiala in moj lastni performativni in gibalni arhiv, ki temelji na praksah sanjanja, se prepletajo kot niti, ki tkejo predstavo. Memoria je raziskovanje časa, saj se le ti, ki zaznavamo čas, spominjamo. Je raziskovanje imaginacije, saj je spomin nemogoč brez nje, naš spomin pa sta čas in izkušnja, ujeta v podobi. Je potop v vizionarsko zavest in reafirmacija izkušanja, iz katerega izhajamo in v katerega se vračamo. Posvečam jo tebi, oče.

Povezava do originalnega članka

Deejay Voice predstavlja: Erika & DJ Ross
2024-03-29 22:00 - 2024-03-30 04:00 | Maribor center / Klub KLUB (Loška ulica 13, Maribor)
Klub KLUB na zabavi Deejay Voice gostu italijansko pevko Eriko in DJ Rossa.
V KLUB-u se v družbi Deejay Voice vračamo v čas zlatih let dance glasbe z italijanskima gostoma Eriko in DJ Ross-om! Če ste otrok osemdesetih, potem ne zamudite tokratne zabave.
Z njeno uspešnico ‘Relations’ in skupnim hitom ‘Who I Wanna Be’ nas bodo popeljali v čase najboljše plesne glasbe. Vabimo te 29. marca v klub KLUB, da skupaj podoživimo glasbene trenutke, ki so zaznamovali generacije.
Vstopnice v prodaji na blagajni v Mariboxu, na spletni strani Maribox in na Eventimu.
Nudimo tudi možnost rezervacije miz. Pokličite ali pošljite SMS na telefonsko številko 070/511/054 ali nam pišite elektronsko sporočilo na rezervacije@klubklub.si.
Prevzem miz je možen do 23. ure. Število miz je omejeno, zato rezervirajte svojo do razprodaje. Vstop v KLUB je mogoč s terase ali iz dvigala oziroma garažne hiše MARIBOX.
Obiskovalcem je omogočeno brezplačno parkiranje. Parkirno kartico lahko potrdite na garderobi KLUB-a.

Povezava do originalnega članka

Glinene ptice z Evo Prepeva
2024-03-30 10:00 - 13:00 | Maribor center / Vetrinjski dvor (Vetrinjska ulica 30, Maribor)
Ne zamudite lepe priložnosti, da pod vodstvom talentirane umetnice Eve Prepeva spoznate čarobni svet pomladnega oblikovanja z glino.
S pticami, nam tako ljubimi znanilkami pomladi, se v marcu srečamo vsepovsod! Tako v naravi, kot tudi v mestu. Vzemimo si minuto časa, privoščimo si prepotrebni stik z naravo in jim prisluhnimo. Kaj slišite? Petje, ščebet ali zapeljivo gruljenje?
Ptice so bile naš navdih pri snovanju zadnje ustvarjalne delavnice v mesecu marcu. V tehniki prostoročnega oblikovanja gline, valjanje in odtiskovanja jih bomo poskušali upodobiti, pri tem pustili domišljiji prosto pot in si na koncu s končnimi izdelki polepšali dom.
Zakaj se udeležiti delavnice?

Razvijajte svoje umetniške spretnosti pod vodstvom izkušene umetnice.
Odkrijte sproščujoči svet oblikovanja z gline.
Ste vedeli, da ima glina terapevtske lastnosti?
Ustvarite unikatne umetnine, ki bodo okrasile vaš dom.
Povežite se s skupnostjo ustvarjalcev in ljubiteljev umetnosti.

Več informacij

Povezava do originalneg
a članka

Večer animejev in družabnih iger 7/2024
2024-03-30 17:00 - 23:00 | Kulturni inkubator
V soboto, 30. 3. 2024, ob 17. uri ste ponovno vabljeni v Kulturni inkubator na Koroški cesti 18 v Mariboru na Večer animejev in družabnih iger 7/2024. Kot običajno je vstop na dogodek popolnoma brezplačen, za obiskovalce, mlajše od 13 let, pa je priporočljivo, da se ga udeležijo v spremstvu staršev ali odgovornega skrbnika.

Na tokratnem dogodku bo sočasno z igranjem različnih družabnih iger, iger s kartami in video iger potekal ponovno tudi anime maraton. Tokrat si bomo ogledali vseh 12 epizod komične animirane zombijevske avanture Zom 100: Bucket List of the Dead. Animejska serija se bo predvajala z originalnim japonskim tonskim zapisom in angleškimi podnapisi. Na pretočniku Crunchyroll štorijo opisujejo sledeče:
Celotno mesto so opustošili živi mrtveci, ampak Akira se še nikoli ni počutil tako živega! Leta je opravljal delo, ki je razjedalo njegovo dušo, zaradi česar je izgubil vsakršno veselje do življenje. Ko skozi njegovo mesto divja zombijevska apokalipsa, ga sploh ni strah; presrečen je, da si lahko končno privošči malo oddiha. Tako si Akira zada nalogo, da opravi vseh 100 stvari na njegovem seznamu želja, preden umre.

Kot smo že omenili, bodo na voljo tudi družabne igre, igre s kartami, kot so Weiß Schwarz, Pokemon TCG in Digimon TCG, pa tudi različne video igre na konzoli Nintendo Switch. Tokratni program je torej sledeči:
17:00 – 22:00
Anime maraton:
Zom 100: Bucket List of the Dead – Ep. 1-12
17:00 – 00:00
Družabne igre, Weiß Schwarz, Pokemon TCG, Digimon TCG, video igre idr.
Vabljeni.

Povezava do originalnega članka

Dobra družba
2024-03-30 20:00
IntimniOder.GT22
Miha Bezeljak ima rad umetnost. Skozi različne uprizoritvene forme s samoironijo in banaliziranjem razlogov o nujnosti obstoja umetnosti in njenega vpliva na družbo preizprašuje svoj umetniški izraz.
Avtor in izvajalec: Miha Bezeljak
Koprodukcija: Moment
Vstopnice: 8 / 5 / 0 EUR, https://moment.si/samopostrezna/
Več informacij o predstavi TUKAJ.

Povezava do originalnega članka

Coda za smeh - Trije moški-tiri
2024-03-30 20:00 | Studio
V soboto, 30. 3., se bodo ob 20.00 trije moški-tiri z istim vlakom pripeljali vsak na svoj peron postaje odra BarCoda v Vetrinjskem dvoru.
Boštjan Zorc, Matej Krajnc in Renato Volker.
Dva huda muzičarja in en dirigent večera vas bodo zazibali, nasmejali, vi pa boste za rundo dali in pol, okoli polnoči, zaspali z mislijo: “Mater, in to v Mariboru!”
Vstop je prost, prispevki dobrodošli.

KUD CODA

Povezava do originalnega članka

Poslikava krožnika, pladnja ali sklede
2024-04-03 17:00 - 19:30 | Vetrinjski dvor
Na lončarski delavnici si bomo v prostoročni tehniki valjanih plošč najprej izdelali večji krožnik, pladenj ali skledo v poljubni obliki, nato pa bomo izdelek okrasili. Bodisi z risbo, bodisi z vzorci ali vrezovanjem/praskanjem. Tej tehniki se reče sgrafitto. Delavnica je primerna tako za začetnike, kot tudi tiste, ki ste se z glino že seznanili. Poudarek bo na okrasitvi, tako da bo do izraza prišla risarska oziroma slikarska žilica, ki se skriva v vsakem izmed nas.

Cena na osebo: 45,00 €. Vsi materiali so vključeni v ceno.
Prijave: Število mest je omejeno. S plačilom kotizacije, si zagotovite mesto na delavnici eva.prepeva@gmail.com.

O mentorici:
Pod imenom Eva Prepeva ustvarja diplomirana slikarka Eva Ketiš, zaljubljena v glino in ostale naravne materiale. Med študijem na Akademiji za likovno umetnost in oblikovanje se je leta 2015 odločila, da uresniči svojo dolgoletno željo in se začnem ukvarjat s keramiko.
Ta jo sicer spremlja že od majhnega, ko je opazovala svojega očeta pri vrtenju lončarskega vretena. Ob njegovih kipcih, vazah in loncih sta rasla tudi njeno navdušenje in ljubezen do gline, tega nadvse pomirjujočega naravnega materiala, ki ponuja neskončno ustvarjalnih možnosti.
Pri delu jo navdihujejo predvsem živali in narava. V želji, da bi bili čim bolj igrivi, enkratni in dodelani, so njeni keramični izdelki narejeni z veliko mero skrbnosti in ljubezni. Prav vsak od njih ima svojo zgodbo in karakter, ki ga raziskujem skozi (večinoma) prostoročne tehnike.
V njeni delavnici v Mariboru nastaja tako nakit, kot tudi ostali kosi uporabne ter dekorativne keramike.

Dogodek organizira Eva Prepeva v sodelovanju z Zavodom MARS Maribor.
Več: http://www.marsmaribor.org/

Povezava do originalnega članka

Peach tea film club #4
2024-04-04 18:00 | PEKARNA MAGDALENSKE MREŽE
4. 4. 2024 ob 18.00, Pekarna Magdalenske mreže
Peach tea film club #4
V četrtek, 4. 4. 2024, te ob 18.00 vabimo v Pekarno Magdalenske mreže na četrto srečanje filmskega kluba, ki ga gosti naša ESE prostovoljka Güneş. Pridruži se nam na živahni razpravi o filmu “Triangle of Sadness”.

V filmskem klubu Peach tea želimo vzpostaviti prijetno vzdušje, ki bo spodbujalo plodne razprave in medsebojno deljenje izkušenj, ki presegajo vsakodnevno rutino doma, službe ali šole. Mladi odrasli se zavedajo, da je za to generacijo zelo pomembno imeti »tretji prostor« – varno in prijetno zatočišče za filmske navdušenke_ce, kjer lahko sodelujejo v pogovorih in v njih delijo različne poglede o filmu in razmisleke, ki se ob gledanju porodijo.

Pridi in deli svoja opažanja in mnenja, skupaj odkrivajmo nove razsežnosti v svetu filma. Ustvarimo skupnost, kjer ljubezen do filma spodbuja povezovanje in bogati naše kolektivne izkušnje. Srečevale_i se bomo vsakih 14 dni, filme za ogled in razpravo pa bomo določale_i skupaj.

Priporočamo, da si film ogledate v svojem prostem času in pripravite iztočnice za razpravo na srečanju filmskega kluba.

Četrto srečanje bo posvečeno filmu “Triangle of Sadness”

Pogovarjale_i se bomo o filmu “Trikotnik žalosti” Rubena Östlunda iz leta 2022.

Naša prostovoljka ESC in gostiteljica filmskega kluba Güneş je izbrala ta film, na podlagi odgovorov ankete, ki jo udeleženi izpolnijo na koncu srečanja. Člani kluba so na zadnjem srečanju izbrali film “Trikotnik žalosti”. Güneş meni, da “V bogati in uspešni državi je zlahka kritizirati socializem. Ko pa se razmere spremenijo in statusi izginejo, se ljudje začnejo spraševati o neenakosti. Ob gledanju sem uživala, saj film obravnava razredne razlike na smešen in zabaven način.”

Güneşin seznam predlaganih filmov za prihajajoča srečanja:

The Royal Tenenbaums (2001 – Wes Anderson)
Triangle of Sadness (2022- Ruben Östlund)
Guava Island (2019 – Hiro)
But I’m a Cheerleader (1999 – Jamie Babbit)

Projekt izvaja ESE prostovoljka in je financiran s strani Evropske komisije. Dogodek poteka v angleškem jeziku.

Povezava do originalnega članka

Evropska unija med Ukrajino in Gazo
2024-04-04 19:00 | Večnamenska dvorana
Vojna v Ukrajini se bo očitno nadaljevala do zadnjega Ukrajinca, etnično čiščenje in množični pokoli izraelske vojske v Gazi pa do zadnjega Palestinca. Vojna v Ukrajini se bo očitno nadaljevala do zadnjega Ukrajinca, etnično čiščenje in množični pokoli izraelske vojske v Gazi pa do zadnjega Palestinca.
Uroš Lipovšček, novinar in publicist. Spomnimo se ga kot komentatorja na RTV za države v razvoju, neuvrščenosti in protikolonialno politiko Bližnjega vzhoda. Bil je dopisnik RTV Slovenija iz New Yorka, bil je odgovorni urednik
informativnega programa RTV … Po upokojitvi je več let preživel na
Kitajskem. Je strokovnjak za islam, po iranski revoluciji je večkrat potoval v Iran in poročal od tam. Objavlja v različnih časnikih, avtor več monografij, v televizijskih oddajah komentira aktualno politično dogajanje ter intervjuja poznane osebnosti, npr. Noama Chomskega in Jeffreyja Sachsa.
Vsebina predavanja dr. Lipovščka je izjemno aktualna. Razmere v svetu se vse bolj zaostrujejo. Vojna v Ukrajini se bo očitno nadaljevala do zadnjega Ukrajinca, etnično čiščenje in množični pokoli izraelske vojske v Gazi pa do zadnjega Palestinca. Položaj vse bolj spominja na čas pred prvo svetovno vojno.
Vodilni evropski ne samo ameriški politiki nas vse bolj pripravljajo na vojaški spopad z Rusijo. Quo vadis Evropa?
Njegovi nastopi kažejo na izjemno poznavanje političnih razmer v Evropi in v svetu. Velja za enega od najpogumnejših novinarjev, zato ne zamudite dogodka.

Organizator: Društvo popotnikov Vagant, Maribor

Povezava do originalnega članka

Glasbeni cikel MIGAV: NOTA
2024-04-04 20:00 | Maribor center / MMC KIBLA (Ulica kneza Koclja 9, Maribor)
Prva edicija Glasbenega cikla MIGAV: NOTA
Vabimo vas na prvi dogodek cikla MIGAV v tej sezoni, avdio-vizualni performans umetniške skupine NOTA, naslovljen Lapsus-quo, ki se bo odvil v četrtek, 4. aprila 2024, ob 20. uri v MMC KIBLA.
Avdio-vizualni performans Lapsus-quo je transdisciplinarni projekt, ki s pomočjo sodobnih tehnologij obravnava fascinacijo današnje družbe nad vsestranskim napredkom, ki pa v glavnem temelji na vedno večjem časovnem diktatu.

Povezava do originalnega članka

Fotografija 2 četrletja 2024 – PARAZOL
2024-04-05 00:00 - 2024-04-30 00:00 | foto klub maribor
Spoštovane članice in člani fotokluba maribor vljudno vabljeni k sodelovanju za fotografijo četrtletja. Tema prvega četrtletja 2024 je PARAZOL. Vsak član lahko pošlje po eno fotografijo do 30.6.2024 na naslov: kolekcija.fkmb@gmail.com. Fotografija / datoteka naj bo poimenovana z imenom in priimkom avtorja in naslovomom npr.: bojasenet_ULICA. Fotografije naj bodo v digitalnem formatu jpg in ne večje od 2 MB. Selektor, magovalec preteklega izziva Dušan Gajšek bo izmed prispelih fotografij izbral zmagovalno fotografijo.

Povezava do originalnega članka

Pravljično lončarstvo
2024-04-05 16:00 - 18:00 | Vetrinjski dvor
Delavnica oblikovanja glinene šalčke, ki jo pospremi izbrana pravljica.
Pridružite se nama na delavnici ‘Pravljično lončarstvo’. Mojca nas bo popeljala v pravljični svet skozi ljubeče besede izbrane pravljice, ki nagovarja pomembnost dotika in medosebnih odnosov. Nina bo glavno temo pravljice prizemljila z lončarsko delavnico na kateri si bo vsak izdelal unikatno šalico in vanjo odtisnil svojo dlan.
Delavnica je primerna za majhne in velike in tako za tiste, ki že imate izkušnje z glino, kot tudi za začetnike.
Srčno vabljeni.

Prijave: število mest je omejeno. S plačilom kotizacije, si zagotovite mesto na delavnici info@ateljelela.com.
Cena: 50,00 €. Vsi materiali, 2x žganje in glaziranje so vključeni v ceno.
Več: info@marsmaribor.org

O mentorici:
Nina Dečman Kološa je ustvarjalka, ki pod svojo blagovno znamko Atelje LeLa izdeluje čudovite skodelice in drugo uporabno keramiko. Po uradni izobrazbi je socialna delavka, življenje pa jo je pripeljalo v svet gline, ki je bila ljubezen na prvi dotik. Oblikovanje gline je njena meditacija. Takrat se umiri, prizemlji in pusti domišljiji prosto pot. Takrat misli odnese proč in vodstvo prevzamejo roke. Navdih najde v naravi. Po sprehodu ob morju ali v gozdu vedno nabira
darove narave, ki jih kasneje vtisne v glino in ji na tak način vdihne prvinskost. Tudi v oblikah zasleduje naravne, organske, nežne, življenjske krivulje in oblike. Je ženska, ki življenje zajemam z veliko žlico in se mu predajam v vseh valovih.

Dogodek organizira Nina Dečman Kološa v sodelovanju z Zavodom MARS Maribor
Več: http://www.marsmaribor.org/

Povezava do originalnega članka

Drobtine iz mišje doline 2+
2024-04-05 17:00 | Velika dvorana
Drobtine iz mišje doline 2+

Anja Štefan / 35 min

Drobne miške so s svojim pogledom na svet še kako velike. Skozi igro (besed) opazujejo svet okoli sebe, njegove svetle in manj svetle plati. Igrivost in ritmičnost pesmi, ki najmlajšim nevsiljivo ponujajo vrline, kot sta iskrenost in lepota, bo zaživela v lutkovni podobi.
Za delo Drobtine iz mišje doline je Anja Štefan prejela nagrado večernica, nagrado Večera za najboljšo otroško in mladinsko literaturo.
Mišja dolina iz zbirke Anje Štefan se je razširila na oder, miške so prilezle v hiško, na travnike, polja in v gozdove. Predstava majhnih mišk za majhne otroke, z namigi, kako se znajti v velikem svetu. Z vsemi svetlimi in temnejšimi toni nas spodbuja: “Le pogumno, le za mano, kmalu bomo našli hrano, ne le hrano, boljši svet, kjer nam lažje bo živet’.”

Nakup kart

Povezava do originalnega članka
